Един от най-добрите варианти в случая са полипропиленовите килими, тъй като те имат висока устойчивост на отпадъчни частици, прах и мърсотия. Освен че материалът е лесен за почистване от сухи замърсявания, той е едно от най-добрите решения при мокро замърсяване. Мокрото петно ще остане в повърхностния слой на материята на килима, което ще спомогне за по-лесното му почистване.
Важно е килимът да е с по-гъсти нишки и достатъчно къси влакна. Това ще спомогне за по-лесното почистване на космите на вашия домашен любимец от меката настилка, тъй като те ще се задържат на неговата повърхност.
Добре е да обърнете внимание и на цвета. За предпочитане са килимите в по-тъмни цветове или с повече шарки, тъй като на светлите килими и най-малкото петно няма как да не остане незабелязано. Ако пък любимецът ви е със светла козина, това също е фактор, който да прецените.